|  |  |  |
| --- | --- | --- |
| **S.** | 21. 3.  ob 18.00  ob 19.30 | *Serapion, škof, mučenec; Lupicin, opat; Hugolin, emerit*  **+ Frančiška Plevel – Adergas**  **KONCERT ORKESTRA Gimnazije Kranj** |
| **N.** | **22. 3.**  ob 8.00  ob 10.00 | **4. post. nedelja – Lea, spokornica; Tomaž Carigrajski**  **- za žive in pokojne farane**  **+ Gašperlinovi, Moranovi, Brlinovi, Bankovi, Vidmarjevi in Anica** |

|  |
| --- |
| **NAMENI SV. MAŠ od 9. 3. do 22. 3. 2020** |

|  |  |  |
| --- | --- | --- |
| P. | 9. 3.  ob 18.00 | *Frančiška Rimska; red.; Bruno Kverfrtski ,škof, mučenec*  **+ Marija Šerjak** |
| T. | 10. 3.  ob 18.00 | *40 mučencev iz Armenije; Makarij Jeruzalemski, škof*  **+++ starši in brat Pavec** |
| **S.** | 11. 3.  ob 7.00 | *Benedikt, škof; Konštantin, spokornik; mučenec*  **+ Majda Kotnik** |
| **Č.** | 12. 3.  ob 18.00 | *Inocenc I. papež; Justina, devica, redovnica - Gregorjevo*  **+ Janez in Frančiška Rebernik**  ***+ Francka Zmrzlikar*** |
| **P.** | 13. 3.  ob 18.00 | *Evfrazija, mučenka; Kristina, mučenka*  **+ Jože in Angela Grilc (obl.)**  **MOLITVENA URA PRED NAJSVETEJŠIM** |
| **S.** | 14. 3.  ob 18.00 | *Matilda, kraljica; Leobin škof; Pavlina, redovnica*  **+ Miha in Marija Bidar**  ***+ Pavla Puškarič*** |
| **N.** | 15. 3.  ob 8.00  ob 10.00 | **3. post. ned. – papeška ned.,** Klemen Marija Dvoržak, muč.  **- za žive in pokojne farane**  ***+* Alojz in Frančiška Selan (obl.)** |
| **P.** | 16. 3.  ob 18.00 | *Hubert, škof; Hilarij in Tacijan, oglejska mučenca*  **+ Martin Ahčin**  **+ *Franc Rozman*** |
| **T.** | 17. 3.  ob 18.00 | *Patrik (Patricij), škof; misijonar; Jedrt (Jerica) dev. opat.*  **+ Johanca in Miha Kepic (obl.)** |
| **S.** | 18. 3.  ob 7.00 | *Ciril Jeruzalemski, škof, cerk. uč.;Marta Le Bouteiller, red.*  **- za zmago brezmadežnega srca v Slov. narodu** |
| **Č.** | 19. 3.  ob 8.00  ob 18.00 | ***Jožef, Jezusov rednik****; Adeltruda, devica*  **- za duhovne poklice (ŽPS)**  ***+* Jože Čimžar**  **+*Jože Kocelj*** |
| **P.** | 20. 3.  ob 18.00 | *+Marija Jožefa od Srca Jezusovega, red. ust.*  **+ Starši in Janez Plevel**  ***+ Marjeta Pucelj***  MOLITVENA URA PRED NAJSVETEJŠIM |

**OZNANILA in obvestila do 22. marca 2020**

**ČIŠČENJE IN KRAŠENJE CERKVE:** Lepo se zahvaljujem skupini št. 4 iz Velesovega za pospravljeno, očiščeno in okrašeno cerkev. **V soboto, 14. 3. prosim skupino št. 5 iz Velesovega za čiščenje in krašenje cerkve.**

🙟 🙟 🙟 🙟 🙟 🙟 🙟 🙟 🙟

ZAMUDE – Šef: »Horvat, bil sem pozoren na vas: ta teden ste petkrat zamudili v službo. Kaj vendar mislite?« – Horvat: »Mislim, da mora potemtakem biti danes petek.«

**BESEDA ŽIVEGA BOGA**



Jezus je odvrnil in ji rekel: »Vsak, kdor pije od te vode, bo spet žejen. Kdor pa bo pil od vode, ki mu jo bom jaz dal, ne bo nikoli žejen, ampak bo voda, ki mu jo bom dal, postala v njem izvir vode, ki teče v večno življenje.« Žena mu je rekla:

»Gospod, daj mi te vode, da ne bom žejna in ne bom hodila sem zajemat.«

(Jn 4,13–15)

**SEJA ŽPS –** zadnja v sestavi tega mandata bo **v ponedeljek, 9. marca ob 20h.** Vsi člani lepo povabljeni na srečanje. Volitve bodo 22. marca. Volili boste tako, da boste eno nedeljo prej vzeli ožigosane »volilne lističe« in naslednjo nedeljo jih boste vrnili v »volilno skrinjico«. Volilna komisija bo popoldan preštela glasovnice. »Zmagovalce« bom osebno obiskal in vsakega posebej prosil za privoljenje. Ko bom dobil od vseh tudi glas za sodelovanje bomo razglasili sestav novega ŽPS, ki ga potem še potrdi Nadškofijski Ordinariat v Ljubljani.

**KOGA NAJ PREDLAGAM V NOVI ŽPS? Škofje so zapisali:** Za življenje župnije in uspešno delo v ŽPS, ki naj bi župniku pomagal pri načrtovanju, spremljanju, spodbujanju in izvajanju pastoralnega dela, ni vseeno koga predlagamo ali izberemo. Pogoji za kandidate:

* Trdna vera, nravno življenje, prejeti zakramenti, splošna razgledanost, starost najmanj 16 let.
* Potrebna je primerna socialna in krščanska krepost, na primer priljudnost in prijaznost, odkritost, da ima pogum povedati svoje mnenje dobronamerno in z ljubeznijo, širokosrčnost, da ne ostaja pri malenkostih in zna ločevati, kaj je važno, glavno in kaj manj pomembno.
* Ljudi z vsemi temi kvalitetami bo težje najti vendar zavedajmo se, da je ŽPS tudi študijsko naravnan in je še možna ob rednem obiskovanju seje, tudi duhovna rast.

Vsak faran bo predlagal svojega kandidata iz svoje vasi. Predlagal boš eno ženo, enega moža in enega od mladih. V tem času, do volitev se lahko tudi med seboj posvetujete in predvsem prosite Svetega Duha za pravo odločitev.

**3. postno nedeljo, 15. marca** bova zamenjala svete maše z **g. MARJANOM LAMPRETOM,** ki je župnik v Breznici pri Žirovnici. Lepo povabljeni in z veseljem prisluhnite njegovim besedam in postnemu nagovoru.

**NAVODILA ŠKOFOVSKE KONFERENCE ob preprečevanju širjenja korona virusa:** Za vse katoličane veljajo splošna navodila za preprečevanje virusnih okužb, ki so objavljena na spletni strani Inštituta za varovanje zdravja (https://www.nijz.si/).

1. Izogibamo se tesnim stiskom z ljudmi, ki kažejo znake nalezljive bolezni.

2. Z rokami se ne dotikamo oči, nosu in ust.

3. V primeru, da zbolimo oziroma imamo že prve znake obolelosti, ostanemo doma.

4. Upoštevamo pravila higiene kašlja.

5. Redno si umivamo roke z milom in vodo.

a) **Duhovniki naj izpraznijo kropilnike z blagoslovljeno vodo ob vhodu v cerkev**. Verniki naj se pri vstopu v cerkev spoštljivo pokrižajo in pokleknejo, kar nadomesti pokrižanje z blagoslovljeno vodo.  
b)**Pri pozdravu miru duhovnik in verniki opustijo stisk roke.**  
c) **Vernike prosimo, da obhajilo spoštljivo prejemajo samo na roko.**

**Orkester Gimnazije Kranj** se nam bo predstavil  v cerkvi Marijinega oznanjenja v Adergasu v soboto, **21. 3. ob 19.30.**  Pristna gimnazijska zasedba se bo tokrat spoprijela z zahtevno, a čudovito Elgarjevo Enigmo, gostja na orglah, Klara Mlakar, se bo predstavila z Bachovo fugo in Hamburškim preludijem, zazvenela pa bo tudi glasba iz filmov Harry Potter in mnogo drugih, med drugim tudi vokalnih skladb. Lepo vabljeni vsi, ki bi radi uživali v glasbi mladih gimnazijcev in preživeli prijeten večer. Vstopnine ni.

**🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣🙣**

**Izdal in Odgovarja: Slavko Kalan, župnik; tel: 25-28-500 ali 041/755-404 elektronski naslov: slavko.kalan@rkc.si; ŽUPNIJSKA SPLETNA STRAN:** [**www.zupnija-velesovo.si**](http://www.zupnija-velesovo.si)

******

|  |
| --- |
| Grafika: Sabina Zorman |
| **9. 3. 2020 leto XXXII št. 5** |

**MOLITEV MLADOSTNIKA**

Jezus, žal mi je, da sem že spet odpovedal.

Včasih je bila skušnjava prevelika, jaz sam prešibek ali pa sem ti premalo zaupal.

Zahvaljujem se ti, da mi želiš znova in znova odpuščati, in ti obljubljam, da bom, po spovedi okrepljen, sprejel boj za novo življenje, za življenje po tvoji volji.

Prosim te: okrepi me za vse boje,

ki bodo še prišli, in daj mi zavedanja,

da imam tebe kot sobojevnika na svoji strani.

Srečen sem, da računaš name in da imaš še veliko načrtov z menoj. Ne dopusti, moj Bog, da bi mi razočaranja, ki ti jih povzročam, odvzela pogum.

Amen

*Youcat – Molitvenik za mlade,* Rudolf Gehrig